Иберијски рат вођен је са променљивом срећом на обе стране. Јустинијанов војсковођа Велизар је 530. однео сјајну победу у бици код Даре, али су наредне године Персијанци узвратили победом код Калиника на Еуфрату. Мир је склопљен тек по Кавадовој смрти 531. године. Јустинијан I је желећи да покрене обнову римске власти на Западу, склопио 532. "Вечни мир" са новим шахом Хозројем I по цену плаћања огромног данка.